Diari Oficial de la Generalitat Valenciana


Sumari del DOGV 3017, del 19-06-1997 (1997/8463)

DECRET 172/1997, de 20 de maig, del Govern Valencià, pel qual s'accepta la cessió gratuïta de la propietat d'un immoble de 1.000 m2 de superfície, situat en la partida Les Paseres de Catadau, realitzada per l'ajuntament d'aquest municipi perquè es destine a la construcció d'un centre de salut.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/05/20/172/dof/vci/html**

### Dades del document

Número de DOGV
:   3017

Data del DOGV
:   19-06-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8463


Data del document
:   20-05-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 172/1997, de 20 de maig, del Govern Valencià, pel qual s'accepta la cessió gratuïta de la propietat d'un immoble de 1.000 m2 de superfície, situat en la partida Les Paseres de Catadau, realitzada per l'ajuntament d'aquest municipi perquè es destine a la construcció d'un centre de salut.  
L'Ajuntament de Catadau, en sessió plenària del dia 29 de març de 1994, acordà la cessió gratuïta a la Generalitat Valenciana de la propietat de l'immoble situat en la partida Les Paseres, propietat de l'ajuntament. Cessió que es va formalitzar en escriptura pública, atorgada el 5 de maig de 1994, davant la Sra. Mª Consuelo Bombal Quirós, notària del Col·legi de València (protocol 195).  
La cessió es realitza amb la finalitat determinant que s'hi construesca un centre de salut.  
A petició del conseller de Sanitat i Consum, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 20 de maig de 1997,  
DECRETE  
Article 1  
S'accepta la cessió gratuïta de la propietat, realitzada per l'Ajuntament de Catadau, de l'immoble de 1.000 m2 de superfície, situat en la partida Les Paseres, que confronta: nord, part de la finca matriu; sud, camí; est, Vicente Barberá Gimeno; i oest, sèquia i camí.  
Aquesta finca consta inscrita en el Registre de la Propietat de Carlet, tom 1918, llibre 112, foli 121, finca 7.189.  
Article 2  
La cessió gratuïta efectuada per l'Ajuntament de Catadau es fa amb la finalitat de destinar l'immoble a la construcció d'un centre de salut. Si en el termini de quatre anys no es compleix el fi per al qual es cedeix, es produirà la reversió a l'ajuntament.  
Article 3  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIÓ FINAL  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.  
València, 20 de maig de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller d'Economia, Hisenda i Administració Pública,  
JOSÉ LUIS OLIVAS Martínez


Còpia Permalink ELI